title: "Nordfriesland (Skep, 1995)"
text: "Di Nordfriesland 6 es en F\u00f6riskep fuar Autos en Pasajiiri. J\u00fc faart fuar di Wyker Dampskeepen-Reederii F\u00f6\u00f6r-Aamrem.\n\nHistoorii \nDi Nordfriesland 6 waar 1995 bi di H\u00fcs\u00fcmer Skepswerev becht. J\u00fc es ee\u0111er di \"Rungholt\" (1992) becht.\nFuar des nii Skep k\u0101m di Nordfriesland 5 wech. Des waar hent\u00f6 Thail\u00f6n' forkoopet; diar es j\u00fc bit hent\u00f6 deling (2013) \u00fcs \"Raja 1\" \u00f6nerwai. \nWan di nii Nordfriesland d\u00f6pt waar, da heer di Wyker Statreer Margot Melzer di Borel t\u00f6\u00f6gen't Skep smeten. T\u00f6 Proof faart waar dit Skep \u00f6n di 21. Marts 1995. Soowen Daagen f\u00f6rter waar dit Skep hent\u00f6 di W.D.R. braacht. Sent des Tir es di F\u00f6ri twesken Daagibel, Wyk en Witd\u00fcn \u00f6nerwai.\n\nSenerkhairen aur di Nordfriesland  \nBoowen, aur di Skrabikant, es dit Skep bal lik t\u00f6 di Rungholt. Bluat di R\u00f6\u00f6ren fuar't Rookgas sen en bet gurter.\nDi Rump es man en nii Konstruksjoon wesen: Di Driifpropelers sen f\u00f6rter hent\u00f6 di Kanten iinbecht uuren, en jat drai jam uk hent\u00f6 di Kanten ek muar naa benen. Fuarn es di Rump sp\u00fct becht uuren, en dit es jit en Forskel t\u00f6 di ialer Skeepen, wat em se ken.\n\nWan em me jen fan di Skeepen \u00f6nerwai es, da skel em h\u00f6m dit Kiilweeter en di Ee\u0111erstroom jens biluki en da leeterhen dit salev me di Nordfriesland maaki (Mesken fotografiari?). Dit skul al en Forskel wiis.\n\nAur lungi Jaaren war di Nordfriesland dat Flagskep fan di W.D.R. . Ark Jaar waar jen fan di Konserti fan't Schleswig-Holstein Musik Festival \u00f6n di Nordfriesland sp\u00f6let.\n\nLuki uk jir\n F\u00f6riskeepen \u00f6n Nuur\u0111friisl\u00f6n\n Wyker Dampskeepen-Reederii (D\u00fctsk)\n Biskriiwing bi di WDR (D\u00fctsk)\n\nFeer\nOomram\nF\u00f6riskeepen NF"